Narodna skupština
20010122

(Ne.) Ako nema drugih predloga, pre glasanja o ovom predlogu, molim da se utvrdi koliko narodnih poslanika prisustvuje sednici. Konstatujem da sednici prisustvuje 227 narodnih poslanika. Stavljam na glasanje predlog da se izbor potpredsednika Narodne skupštine obavi javnim glasanjem - prozivkom. Ko je za ovaj predlog, molim da podigne ruku. Za ovaj predlog je glasalo 156 narodnih poslanika. Konstatujem da je Narodna skupština većinom glasova (156 poslanika) odlučila da se izbor potpredsednika Narodne skupštine obavi javnim glasanjem - prozivkom. Pošto je Narodna skupština odlučila da se izbor potpredsednika Narodne skupštine obavi javnim glasanjem - prozivkom, podsećam vas da se javno glasanje, na ovaj način, prema članu 20. stav 2. Poslovnika, vrši izjašnjavanjem narodnih poslanika za svakog kandidata pojedinačno. Shodno odredbama Poslovnika, može da se glasa najviše za onoliko kandidata koliko se i bira potpredsednika i to između kandidata čija su imena navedena na listi kandidata. Pre prelaska na glasanje prozivkom, podsećam vas da je članom 121. Poslovnika uređen postupak sprovođenja javnog glasanja, prozivkom i da shodno toj odredbi treba da sekretar Narodne skupštine proziva narodne poslanike po azbučnom redu prezimena.